કવિ ઉમાશંકર જોશીની આ કાવ્યપંક્તિમાં કહેવાયું છે, ‘મને મળી નિષ્ફળતા અનેક, તેથી સફળ થયો કૈંક હું જિંદગીમાં.’ જોકે, સફળતા અને નિષ્ફળતા બંને સાપેક્ષ હોવા છતાં આઈ.આઈ.એમ. જેવી ઉચ્ચ શૈક્ષણિક સંસ્થાઓમાં તો નિષ્ફળતા કોને કહેવાય એના પર પ્રકાશ પાડવા માટે વક્તા તરીકે તો વેપાર-વણજમાં કાઠું કાઢનાર, સફળતાને વરેલ કોઈ સફળ જનને જ બોલાવાય છે, શેર-સટ્ટામાં પાયમાલ થયેલ રોડપતિને કોઈ સ્ટેજ આપતું નથી. કહે છે કે નિષ્ફળતા એક ચાહવા જેવી ચીજ છે, પણ એ તો નિષ્ફળતાના પ્રેમમાં પડી ગયો હોય એને માટે છે.